recursal/SuperWikiNEXT-32B huggingface dataset:
**புங்குடுதீவு கண்ணகி அம்மன் கோவில்** அல்லது **அருள்மிகு ஸ்ரீ இராஜ ராஜேஸ்வரி அம்பாள் ஆலயம்** என்பது இலங்கையின் வடக்கே புங்குடுதீவில் அமைந்துள்ள வரலாற்றுச் சிறப்பு மிக்க ஆலயம் ஆகும். இவ்வாலயம் புங்குடுதீவு 10ம் வட்டாரத்தில் தெற்குக் கடற்கரை மணற்பரப்பில் ஏறக்குறைய ஆயிரம் பரப்பு நிலத்தில் அமைந்துள்ளது.

வரலாறு
------

இலங்கை போர்த்துக்கேயர்களின் ஆட்சிக்கு உட்பட்டிருந்த போது புங்குடுதீவு நிர்வாகத்தினரில் குறிப்பிடத்தக்கவராக விளங்கிய கதிரவேலு விஸ்வலிங்கம் உடையார் என்பவரால் இக்கோயில் கட்டப்பட்டது. இவருக்கு புங்குடுதீவு கிழக்கில் இருந்து தெற்குக் கடற்கரை வரை காணிகள் இருந்தன. இந்து சமுத்திரத்தின் தென்கிழக்குக் கடற்கரையில் கோரியா என்னும் இடத்தின் ஒருபகுதியில் அழகிய பேழை ஒன்று கண்டெடுக்கப்பட்டது. அதனுள் கண்ணகி அம்பாள் சிலை ஒன்று காணப்பட்டது. கதிரவேலு   உடையார் கிராம மக்களுடன் சேர்ந்து கண்ணகி அம்மனுக்குக் கோயில் அமைக்கும் பணியில் இறங்கினார். கண்ணகி அம்மனை அங்கு பிரதிட்டை செய்து நித்திய பூசைகள் செய்து வழிபட்டனர். மேலும் இவ்வாலயத்தின் வடக்குப் பக்கமாக காவல் தெய்வமாகிய பத்திரகாளி அம்மனுக்கும் சிறிய ஆலயம் ஒன்று அமைக்கப்பட்டது.

ஆகம விதிகளுடன் 1880 ஆம் ஆண்டு சுண்ணாம்புக் கற்களினாலான நிரந்தரக் கட்டிடம் அமைக்கப்பட்டு, நித்திய பூசைகள் நடைபெறத் துவங்கின. ஆடி மாத பூர நட்சத்திரத்தை அந்தமாகக் கொண்ட பத்து நாட்களுக்குத் திருவிழா நடைபெற்றது.

அதன் பின்னர் கதிரவேலு   உடையாரின் மகன் விஸ்வலிங்கம் அவர்களால் நிர்வகிக்கப்பட்டு வந்தது, அதன் பின்னர் இடப்பெயர்வுகளால் கவனிப்பாரற்று இருந்த இந்தக் கோவிலை புங்குடுதீவினை பிறப்பிடமாகக் கொண்டு இடம்பெயர்ந்து ஐரோப்பா நாடுகளில் வாழும் மக்களின் முயற்சியால் மீளவும் புனரமைக்கப்பட்டு தற்போது மீண்டும் பூஜைகள் இடம்பெற்று வருகின்றது.

புனரமைப்பு
----------

1931 ஆம் ஆண்டு இக்கோயில் புனரமைப்புப் பணிகள் நடைபெற்று, இக்கோயிலின் முதல் குடமுழுக்கு நடத்தப்பட்டது. இக்கோயிலின் கருவறையில் ஸ்ரீ ராஜ ராஜேஸ்வரி அம்பாளும், இரண்டாம் மண்டபத்தில் வடக்குப் புறத்தில் தெற்கு முகமாக, தெற்கு வாசலின் ஊடாகச் சமுத்திரத்தை நோக்கியபடி கண்ணகி அம்பாளும் பிரதிஷ்டை செய்யப்பட்டனர். 1944 இல் இக்கோயிலின் இரண்டாவது குடமுழுக்கு நடத்தப்பட்டது.

1957 ஆம் ஆண்டு சுண்ணாம்பு கட்டிடம் முழுவதும் அழிக்கப்பட்டு நிரந்தரக் கட்டிடம் அமைக்கப்பட்டு, 1964 இல் குடமுழுக்கும் நடத்தப்பட்டது. 1957 இல் புதிய ராஜகோபுரம் மற்றும் சித்திரத்தேர் பணிகள் நடைபெற்றன.

சிறப்புகள்
----------

வரலாற்று சிறப்பு மிக்க சிலப்பதிகாரப் பெருவிழா இக்கோயிலில் நடத்தப்பட்டது.

வெளி இணைப்புகள்
---------------

புங்குடுதீவு 10 ம் வட்டாரத்தில் அமைந்துள்ள கண்ணகை அம்மன் கோவில்
**மூன்றெழுத்தில் என் மூச்சிருக்கும்** 1991 ஆம் ஆண்டு விஜயகாந்த் மற்றும் ரூபிணி நடிப்பில், மனோபாலா இயக்கத்தில், வி. என். செல்வராஜ் மற்றும் கே. கே. பாலசுப்ரமணியம் தயாரிப்பில், இளையகங்கை இசையில் வெளியான தமிழ் திரைப்படம்.

கதைச்சுருக்கம்
--------------

ஆதரவற்ற அனாதைக் குழந்தையை ஒரு ஏழைத்தம்பதி தெருவில் கண்டெடுக்கிறார்கள். அக்குழந்தைக்கு ராபர்ட் (விஜயகாந்த்) என்று பெயரிட்டு வளர்க்கிறார்கள். சிறு வயதிலேயே தன் வளர்ப்புத் தந்தையின் தச்சுத் தொழிலைக் கற்றுக்கொள்கிறான் ராபர்ட். வளர்ந்து பெரியவனானதும் நாகர்கோயிலில் தன் தொழிலை செய்துவருகிறான். அவன் தம்பி பீட்டர் (ஸ்ரீனிவாஸ் வர்மா) சென்னையில் படிக்கிறான். ராபர்ட் தன் வளர்ப்புத் தாய் மேரியுடன் (ஜெயபாரதி) வசித்துவருகிறான்.

படிப்பு முடித்து ஊர் திரும்பும் பீட்டர், அவனுடன் சென்னையில் படித்த ஸ்டெல்லாவை (கீதா விஜயன்) காதலிக்கிறான். ஸ்டெல்லாவின் அண்ணன் அமிர்தராஜா (ஆனந்தராஜ்) தன் எதிரிகளைக் கொலை செய்யவும் துணிந்தவன். தன் தங்கையின் காதலைப் பற்றி அறியும் அமிர்தராஜா தன் ஆட்களை வைத்து அவனை அடித்துவிடுகிறான். தன் தம்பியின் காதலை ஆதரிக்கும் ராபர்ட் அவர்கள் திருமணத்தை நடத்திவைப்பதாக அமிர்தராஜாவிடம் சவால்விடுகிறான். தன் செல்வாக்கைப் பயன்படுத்தி ராபர்ட்டிற்கு பல தொல்லைகளைத் தருகிறான். ராபர்ட் தன் காதல் கதையை பீட்டரிடம் கூறுகிறான்.

ராபர்ட், பார்வதி நம்பூதிரியைக் (ரூபிணி) காதலிக்கிறான். பார்வதியின் தந்தை (திலகன்) அவர்கள் காதலை எதிர்க்கிறார். அவர் சொல்லை மீறும் பார்வதியை அவரே கொல்கிறார். தன் காதலியை இழந்தது தவிக்கும் நிலை தன் தம்பிக்கு வரக்கூடாது என்பதால் அவனுடைய திருமணத்தை நடத்திவைப்பதாக உறுதிகூறுகிறான். அதன்பின் நடந்தது மீதிக்கதை.

நடிகர்கள்
---------

* விஜயகாந்த் - ராபர்ட்
* ரூபிணி - பார்வதி நம்பூதிரி
* ஸ்ரீனிவாஸ் வர்மா - பீட்டர்
* கீதா விஜயன் - ஸ்டெல்லா
* ஆனந்தராஜ் - அமிர்தராஜா
* ஜெயபாரதி - மேரி
* திலகன் - நம்பூதிரி
* மன்சூர் அலி கான் - மோசஸ்
* சத்யப்ரியா - ரோஸி
* வெண்ணிற ஆடை மூர்த்தி - மருத்துவர்
* டி. கே. எஸ். சந்திரன்
* உசிலை மணி
* பசி நாராயணன்
* குள்ளமணி
* ஜே.கே.
* செல்வன். விக்ரம் பாபு - சிறுவயது ராபர்ட்
* செல்வன். சந்தோஷ் - சிறுவயது பீட்டர்
* பேபி ஸ்ரீலேகா - சிறுவயது ஸ்டெல்லா
* பொன்னம்பலம்

இசை
---

படத்தின் இசையமைப்பாளர் இளையகங்கை. பாடலாசிரியர் காளிதாசன்.

| வ. எண் | பாடல் | பாடகர்கள் | காலநீளம் |
| --- | --- | --- | --- |
| 1 | பொட்டு வச்ச பூவே | உமா ரமணன், கோகுலன் | 5:11 |
| 2 | சந்தன கிளி ரெண்டு | கே. ஜே. யேசுதாஸ், சித்ரா | 4:11 |
| 3 | ஓடம் ஒன்று | மனோ, சித்ரா | 4:02 |
| 4 | ஆகாயம் கொண்டாடும் (மகிழ்ச்சி) | கே. ஜே. யேசுதாஸ், பி. சுசிலா | 5:39 |
| 5 | ஆகாயம் கொண்டாடும் (சோகம்) | கே. ஜே. யேசுதாஸ் | 5:20 |
| 6 | உல்லாச தேரு | மயில்சாமி | 4:29 |
| 7 | வானம் சொல்லும் | மின்மினி | 5:05 |

மேற்கோள்கள்
-----------

1. ↑  "திரைப்படம்".
2. ↑  "திரைப்படம்". 2016-11-04 அன்று மூலம் பரணிடப்பட்டது. 2019-02-28 அன்று பார்க்கப்பட்டது.
3. ↑  "திரைப்படம்". Archived from the original on 2009-12-25. 2019-02-28 அன்று பார்க்கப்பட்டது.CS1 maint: unfit url (link)
4. ↑  "பாடல்கள்".
5. ↑  "பாடல்கள்". 2017-11-22 அன்று மூலம் பரணிடப்பட்டது. 2019-02-28 அன்று பார்க்கப்பட்டது.
**அத்லெடிக் கிளப்** (**Athletic Club**), பொதுவாக **அத்லெடிக் பில்பாஓ** (**Athletic Bilbao**) என்று அறியப்படுகின்ற, கால்பந்துக் கழகமானது ஸ்பெயின் நாட்டின் பில்பாஓ நகரில் அமைவிடமாகக் கொண்டது. இக்கழகம் எசுப்பானியாவில் பொதுவாக *சிங்கங்கள்* (Los Leones) என்றும் அறியப்படுகிறது. 

1929-ஆம் ஆண்டில் லா லீகா தொடங்கப்பட்டதிலிருந்து அதில் பங்கேற்றுவருகிறது. லா லீகா வாகையர் பட்டத்தை எட்டு முறை கைப்பற்றியுள்ளது. ஒட்டுமொத்த லா லீகா வரலாற்றில் பெற்ற புள்ளிகளின் அடிப்படையில், நான்காம் இடம் பெறும் கழகமாக இருக்கிறது. மேலும், லா லீகா-வின் ஆரம்பத்திலிருந்து அதில் பங்கேற்கும் கழகமாகவும், அதிலிருந்து தரக்குறைப்பு செய்யப்படாத மூன்று கழகங்களுள் ஒன்றாகவும் விளங்குகிறது; தகுதிக் குறைப்பு செய்யப்படாத மற்ற இரு கழகங்கள் பார்சிலோனா மற்றும் ரியல் மாட்ரிட் ஆகியவையாகும். இக்கழகம் பெண்களுக்கான அணி ஒன்றையும் கொண்டது; பெண்களுக்கான முதல்தர கால்பந்துக் கூட்டிணைவில் நான்கு முறை வாகையர் பட்டத்தை அவ்வணி கைப்பற்றியிருக்கிறது.

தமது அமைவிட மக்களின் விளையாட்டு வீரர்களையே பெரும் அளவில் பயன்படுத்துவது, இக்கழகத்தின் முக்கியமான பண்புகளில் ஒன்று ஆகும்; அதாவது, இக்கழகம் **பாஸ்க்** இன வீரர்களையே பெருமளவில் கொண்டிருக்கும். எசுப்பானியாவின் பாஸ்க் பகுதி, மற்றும் ஃப்ரான்சின் தென் பகுதிகளில் இருக்கும் பாஸ்க் இன வீரர்களை வாங்கிப் பயன்படுத்துவது இக்கழகத்தின் வழக்கமாகும். அதைத் தவிர்த்து, தமக்கென தனியான இளையோர் பயிற்றுவிப்புக் கழகத்தையும் கொண்டிருக்கிறது. தமது இன வீரர்களைப் பயன்படுத்தும் இப்பண்பினால் அதற்குப் பெரும் ஆதரவும் உள்ளது, எதிர்ப்பும் உள்ளது. தமது பயிற்றுவிப்புக் கழக வீரர்களை முதல்தர வீரர்களாக உருவாக்குவதிலும், கழக பற்றுறுதிக்காகவும் பெருமளவு புகழப்படுகிறது. எசுப்பானியாவில் தொழில்முறை கழகங்களில் விளையாட்டு நிறுவனமாக அல்லாத நான்கு கழகங்களில் *அத்லெடிக் கிளப்* ஒன்றாகும்; மற்றையவை பார்சிலோனா, ரியல் மாட்ரிட் மற்றும் ஒசசூனா. இக்கழகங்களின் உறுப்பினர்கள் மற்றும் ஆதரவாளர்களே உரிமையாளர்களாகவும் நிர்வகிப்பவராகவும் இருக்கின்றனர்.

மேலும் பார்க்க
--------------

* லா லீகா

குறிப்புதவிகள்
--------------

1. ↑  "Official name". Athletic-club.net. 2009-12-03 அன்று பார்க்கப்பட்டது.
**சேகர் தத்** (*Shekhar Dutt*) என்பவர் இந்தியாவின் சத்தீஸ்கர் மாநிலத்தின் மேனாள் ஆளுநர் ஆவார். இவர் முன்னதாக இந்திய அரசின் பாதுகாப்பு அமைச்சகத்தின் செயலாளர் உட்பட பல்வேறு அதிகாரத்துவ பதவிகளில் பணியாற்றி உள்ளார். தற்போது இவர் தில்லியிலிருந்து வெளிவரும் கடல் மற்றும் கடற்கரை சார்ந்த கடல்சார் மாதாந்திர இதழின் ஆலோசகராக உள்ளார்.

பணி
---

தத் மத்தியப் பிரதேச இந்திய ஆட்சிப் பணியில் 1969ஆம் ஆண்டு தொகுதியினைச் சார்ந்தவர். தத் இந்திய இராணுவத்தில் குறுகிய கால ஆணைய அதிகாரியாகப் பணியாற்றியுள்ளார். 1971ல் இந்தியா-பாக்கிஸ்தான் போரின் போது பணியாற்றியதற்காக வீரத்திற்கான சேனா பதக்கம் வழங்கப்பட்டது. பழங்குடியினர் மற்றும் தாழ்த்தப்பட்டோர் நலத்துறையின் முதன்மைச் செயலர் மற்றும் பள்ளிக் கல்வி, விளையாட்டு மற்றும் இளைஞர் நலன் ஆகிய துறைகளின் முதன்மைச் செயலர் உட்பட மத்தியப் பிரதேச அரசாங்கத்தில் பல்வேறு பதவிகளை வகித்துள்ளார்.

இந்தியச் சுகாதாரம் மற்றும் குடும்ப நல அமைச்சகத்தில் ஆயுர்வேதம், யோகா, இயற்கை மருத்துவம், யுனானி, சித்தா மற்றும் ஹோமியோபதி துறையின் செயலாளராக தத் நியமிக்கப்பட்டார். தலைமை இயக்குநராக இந்திய விளையாட்டு மேம்பாட்டு ஆணையத்தில் தத் முக்கிய பங்காற்றி ஆப்பிரிக்க-ஆசிய விளையாட்டுப் போட்டியினை இந்திய மாநகரான ஐதராபாத்தில் நவம்பர் 2003-ல் நடத்திட முக்கிய பங்காற்றினார்.

இவர் இறுதியில் பாதுகாப்பு உற்பத்தித் துறையில் இணைச் செயலாளராக ஆனார். பின்னர் 2005-ல் இந்தியாவின் பாதுகாப்புச் செயலாளராகப் பொறுப்பேற்றார். ஜூலை 2007-ல், தத் பாதுகாப்பு செயலாளராக இருந்து ஓய்வு பெற்றார். பின்னர் இரண்டு ஆண்டுக் காலத்திற்குத் தேசிய துணைப் பாதுகாப்பு ஆலோசகராக நியமிக்கப்பட்டார்.

செப்டம்பர் 2009-ல், டிசேல்ஸ் பல்கலைக்கழகத்தின் இயக்குநர் குழுவில் தத் நியமிக்கப்பட்டார். 

23 சனவரி 2010 அன்று, இவர் சத்தீசுகரின் ஆளுநராகப் பொறுப்பேற்றார். 18 ஜூன் 2014 அன்று பதவியினை தானாக விலகும் வரை அந்தப் பதவியிலிருந்தார்.

கௌரவங்கள்/விருதுகள்
-------------------

* வேல்சு  ஐக்கிய இராச்சியம் மதிப்புறு முனைவர் பட்டம் மற்றும் சகாவாக ஸ்வான்சீ பல்கலைக்கழகம் 2018

நூல்
----

11-பிப்ரவரி-2014 அன்று ஸ்ரீ சேகர் தத் எழுதிய நூல், "தற்கால இந்தியா பற்றிய பிரதிபலிப்புகள்". இதனை இந்தியக் குடியரசுத் தலைவர் வெளியிட்டார்.

மேற்கோள்கள்
-----------

வெளி இணைப்புகள்
---------------

* HE ஸ்ரீ சேகர் தத், சத்தீஸ்கர் கவர்னர்

வார்ப்புரு:Governors of Chhattisgarh



1. ↑  "Shekhar Dutt sworn in as Chhattisgarh governor". New Kerala. 2010-01-23. .
2. ↑
3. ↑  "Shekhar Dutt to be new Defence Secretary". Press Information Bureau. 2005-07-29. .
4. ↑  "Shekhar Dutt named Deputy NSA". Express India. 2007-07-27. Archived from the original on 2012-10-05. .
5. ↑  "Shekhar Dutt, Administrative Official with Government of India, Joins DeSales University Board of Trustees". DeSales University. 2009-09-01. .
6. ↑  "Governor of Chhattisgarh". Chhattisgarh Vidhan Sabha. 31 July 2013 அன்று மூலம் பரணிடப்பட்டது. 19 June 2014 அன்று பார்க்கப்பட்டது.
7. ↑
8. ↑
9. ↑
10. ↑
செஹ்ரா அணிந்துள்ள ஒரு மணமகன்.
ஒரு **செஹரா'*அல்லது*** *செஹ்ரோ* அல்லது **முண்டவல்யா** அல்லது பாசிகம் என்பது இந்திய துணைக்கண்டத்தில் திருமணங்களின் போது மணமகன் (அல்லது சில சமயங்களில் மணமகள் கூட) நெற்றியில் அணியும் ஒரு மாலை/கிரீடம். வங்காளதேசம், இந்தியா மற்றும் பாக்கித்தான் போன்ற நாடுகளில் மணமகன் முகத்தில் தொங்கும் மாலைகளைப் வடிவமைப்பை உள்ளடக்கியும் இருக்கும். நாட்டின் பிற பகுதிகளை விட வட இந்தியாவில் அவை மிகவும் முக்கியமாக அணியப்படுகின்றன. அவை தீயவர்களின் வார்வையைத் தடுக்கும் நோக்கம் கொண்டவையாகவும், மணமகனும், மணமகளும் திருமணத்திற்கு முன்பு ஒருவரையொருவர் பார்க்கக்கூடாது என்பதற்காகவும் இது அணியப்படுகிறது.

பெயர்க் காரணம்
--------------

செஹ்ரா என்ற வார்த்தை சமசுகிருத வார்த்தையான "சீர்சாகரா" (शीर्षहार) என்பதிலிருந்து உருவானது. அதாவது தலையை அலங்கரிப்பதற்கான மாலை எனப் பொருள். செஹ்ரா என்ற வார்த்தை இந்து சமய சீர்திருத்தவாதியாதியான சூர்தாசரின் பிராஜ் கவிதையில் குறிப்பிடப்பட்டுள்ளது.


1. ↑  Untracht, Oppi (February 1997) (in en). *Traditional Jewelry of India*. Harry N. Abrams. பன்னாட்டுத் தரப்புத்தக எண்:978-0-8109-3886-1. .
2. ↑  Brown, Charles Philip (1903). "A Telugu-English Dictionary. New ed. thoroughly rev. and brought up to date...2nd ed". *dsal.uchicago.edu*. 2023-03-23 அன்று பார்க்கப்பட்டது.
3. ↑  "Sehra: Traditional Headdress For Indian Groom". *Utsavpedia*. 18 June 2014.
4. 1 2  Dasa, Syamasundara (1965–1975). "Hindi sabdasagara". *dsal.uchicago.edu*. 2023-03-13 அன்று பார்க்கப்பட்டது.
**மூயெத்திலீன் கிளைக்கால் இருநைட்ரேட்டு** *(Triethylene glycol dinitrate)* என்பது C6H12N2O8 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். டிரையெத்திலீன் கிளைக்கால் டைநைட்ரேட்டு என்ற பெயராலும் இச்சேர்மத்தை அழைப்பார்கள். மூயெத்திலீன் கிளைக்காலுடைய நைட்ரோயேற்ற ஆல்ககால் எசுத்தர் மூயெத்திலீன் கிளைக்கால் இருநைட்ரேட்டு ஆகும். வெடிமருந்துகளிலும் ஏவூர்திகளிலும் ஆற்றல் வாய்ந்த நெகிழியாக்கியாக இதைப் பயன்படுத்துகிறார்கள். இச்சேர்மத்தின் கட்டமைப்பை O2N-O-CH2CH2-O-CH2CH2-O-CH2CH2-O-NO2 என்ற வேதிவாய்ப்பாட்டால் குறிப்பிடுவார்கள். எண்ணெய்பசையுடன் கூடிய வெளிர் மஞ்சள் நிறத்தில் நீர்மமாக இது காணப்படுகிறது. கிட்டத்தட்ட நைட்ரோகிளிசரின் போல இருக்கும் இச்சேர்மத்தை முமெத்திலோல்யீத்தேன் முந்நைட்ரேட்டுடன் சேர்த்து பொதுவாகப் பயன்படுத்துவார்கள். 

மூயெத்திலின் கிளைக்கால் இரு நைட்ரேட்டு, ஈரெத்திலீன் கிளைக்கால் இரு நைட்ரேட்டு, முமெத்திலோல்யீத்தேன் முந்நைட்ரேட்டு போன்ற சேர்மங்களை நைட்ரோகிளிசரினுக்கு மாற்றாக ஏவூர்திகளில் பயன்படுத்த பரிசீலித்து வருகிறார்கள்.

மேற்கோள்கள்
-----------

1. ↑  Triethylene glycol dinitrate at ChemYQ
2. ↑  Pentagon reports பரணிடப்பட்டது 2012-09-03 at the வந்தவழி இயந்திரம் at stormingmedia.us
அதலாந்தா இந்து ஆலயத்தின் வெங்கடேஸ்வர பெருமாள் ஆலயம்
அதலாந்தா இந்து ஆலயத்தின் இரு பீடங்கள், வலதுபுறம் சிவன் ஆலயம்
சிவ பெருமான் ஆலயம் - HTofA
**அத்லாந்தா இந்து ஆலயம்** ஐக்கிய அமெரிக்காவின் ஜோர்ஜியா மாகாணத்தின் அத்லாந்தா அருகில் அமைந்துள்ள ரிவெர்டல் நகரத்திற்கு அருகே 1990-ஆம் ஆண்டு கட்டப்பட்ட இந்துக் கோயில் ஆகும். தென்னிந்திய கட்டடக் கலையை ஒத்து கட்டப்பட்டிருக்கும் இந்தக் கோவிலுக்கு அட்லாண்டாவைச் சேர்ந்த இந்து சமயத்தவர்கள் வருகை புரிவது வழக்கம்.

இந்தக் கோவிலில் இரண்டு தனித்தனி கோவில்கள் உள்ளன. ஒன்று வெங்கடாசலபதி பெருமாள் கோவில். மற்றொன்று சிவன் கோவில் ஆகும். மேலும், இரண்டு கோவில்களிலும் பிற தெய்வங்களும் உள்ளனர்.

மேற்கோள் சுட்டிகள்
------------------

1. ↑  Robert Wuthnow (2007). *America and the Challenges of Religious Diversity*. Princeton University Press. பக். 38. பன்னாட்டுத் தரப்புத்தக எண்:0-691-13411-1.
2. ↑  Byrne, Mary M. (2004-05-22). "Hindu temple traditions part of immigrants' new lives here". *The Seattle Times*.. பார்த்த நாள்: 2009-01-20.

வெளியிணைப்புகள்
---------------

விக்கிமீடியா பொதுவகத்தில்,  
 ***அத்லாந்தா இந்து ஆலயம்***   
என்பதின் ஊடகங்கள் உள்ளன. 

* அதிகாரப்பூர்வ இணையதளம்
* முகநூல்:
**சேகரிபுரம் நாராயணன் சுப்ரமண்யன்** (S. N. Subramayan) (பிறப்பு: மார்ச் 16, 1960) லார்சன் & டூப்ரோவின் தலைமை நிர்வாக அதிகாரி மற்றும் நிர்வாக இயக்குனர் ஆவார். அவர் 1 ஜூலை 2017 அன்று திரு அனில் மணிபாய் நாயக்கிடமிருந்து இந்த நிர்வாகத்தைப் பெற்றார்.  சே நா சுப்பிரமணியன் மேலும் எல் டி ஐ மற்றும் எல் & டி தொழில்நுட்ப சேவைகள், எல் & டி மெட்ரோ (ஐதராபாத்) இரயில் வாரியங்களின் செயல் அல்லாத தலைவர் ஆகிய பதவிகளை வகித்ததோடு இந்திய பன்னாட்டு தகவல் தொழில்நுட்பம் மற்றும் ஒப்பந்த சேவைகள் மூலம் பணிக்கமர்த்தும் நிறுவனமான மைண்ட்ட்ரீயின் துணைத்தலைவர் பதவியை மார்ச் 2019 அன்று வாய்க்கப்பெற்றார்.

ஆரம்ப கால வாழ்க்கை
------------------

தமிழ்நாட்டில், சென்னையில் பிறந்த சே நா சுப்ரமணியனின் தந்தை மறைந்த ஸ்ரீ எஸ்.எஸ்.நாராயணன் இந்திய ரயில்வேயில் பொது மேலாளராக இருந்தார். சென்னையில் உள்ள மயிலாப்பூர் வித்யா மந்திர் மேல்நிலைப் பள்ளியில் பயின்ற இவர், 1982 ஆம் ஆண்டில் குருக்ஷேத்ரா பல்கலைக்கழகத்தின் குருக்ஷேத்ரா (தற்போது என்ஐடி-குருக்ஷேத்ரா) மண்டல பொறியியல் கல்லூரியில் கட்டுமானத் துறைப் பொறியியலில் பட்டம் பெற்றார்.

பூனாவின் புனே பல்கலைக்கழகத்தின் சிம்பியோசிஸ் இன்ஸ்டிடியூட் ஆப் பிசினஸ் மேனேஜ்மென்டில் வணிக நிர்வாகத்தில் முதுகலைப் பட்டம் படித்தார், அதைத் தொடர்ந்து இலண்டன் பிசினஸ் ஸ்கூலில் இருந்து நிர்வாக மேலாண்மை நிகழ்வுத் திட்டமும் நடைபெற்றது.

தொழில்
------

சே. நா. சுப்ரமண்யன் 1984 ஆம் ஆண்டில் லார்சன் & டூப்ரோவின் ஈ.சி.சி பிரிவில் சேர்ந்தார், மேலும் சேயூர் ராமசாமி ராமகிருஷ்ணன் (முன்னாள் இணை நிர்வாக இயக்குனர், எல் அண்ட் டி), ராமகிருஷ்ணா (முன்னாள் தலைவர் மற்றும் துணை நிர்வாக இயக்குநர், எல் அண்ட் டி) மற்றும் கே.வி.ரங்கசாமி (முன்னாள் தலைவர், ஈ.சி.சி. ) ஆகியோருடன் பணியாற்றத் தொடங்கினார். 

சூலை 2011 இல், சே. நா. சுப்ரமண்யன் எல் அண்ட் டி வாரியத்தில் முழுநேர இயக்குநராக நியமிக்கப்பட்டு வாரியத்தின் உறுப்பினராகவும், மூத்த நிர்வாக துணைத் தலைவராகவும் (கட்டுமானம்) நியமிக்கப்பட்டார்.  அக்டோபர் 2015 இல், அவர் எல் அண்ட் டி துணை நிர்வாக இயக்குநராகவும் தலைவராகவும் நியமிக்கப்பட்டார். 2017 ஆம் ஆண்டில், நிறுவனத்தின் இயக்குநர்கள் குழுவால் லார்சன் & டூப்ரோவின் (எல் அண்ட் டி) தலைமை நிர்வாக அதிகாரி மற்றும் நிர்வாக இயக்குநராக அவர் பதவி உயர்வு பெற்றார்.

தனிப்பட்ட வாழ்க்கை
------------------

சே. நா. சுப்ரமண்யன் பொருளாதாரத்தில் முதுகலைப் பட்டதாரியும் மற்றும் சென்னைப் பல்கலைக்கழகத்தின் ஸ்டெல்லா மேரிஸ் கல்லூரியிலிருந்து தங்கப் பதக்கம் வென்ற திருமதி மீனா சுப்ரமண்யனை மணந்தார். இந்த தம்பதியருக்கு சுஜய் மற்றும் சூரஜ் என்ற இரண்டு மகன்கள் உள்ளனர். மேற்கத்திய பாரம்பரிய இசை மற்றும் கிரிக்கெட்டிலும் அவருக்கு மிகுந்த ஆர்வம் உண்டு.

மேற்கோள்கள்
-----------

1. ↑  "Will speak less and work more, says S N Subrahmanyan". *Business Standard India*. 2017-04-07. .
2. ↑  "Will speak less and work more, says S N Subrahmanyan". *Business Standard India*. 2017-04-07. .
3. ↑  "SN Subrahmanyan to lead L&T from today" (ஆங்கிலம்). 2020-01-29 அன்று மூலம் பரணிடப்பட்டது. 2020-01-29 அன்று பார்க்கப்பட்டது.
4. ↑  "SN Subrahmanyan to lead L&T from today" (ஆங்கிலம்). 2020-01-29 அன்று மூலம் பரணிடப்பட்டது. 2020-01-29 அன்று பார்க்கப்பட்டது.
5. ↑  "SN Subrahmanyan to lead L&T from today". 2020-01-29 அன்று மூலம் பரணிடப்பட்டது. 2020-01-29 அன்று பார்க்கப்பட்டது.
**அத்தியூர்திருக்கை சுந்தரநாராயணபெருமாள் கோயில்** தமிழ்நாட்டில் விழுப்புரம் மாவட்டம், அத்தியூர்திருக்கை என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சுந்தரநாராயணப்பெருமாள் சன்னதியும், கருடாழ்வார், ஆஞ்சநேயர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி ஒருகாலப் பூசை நடக்கின்றது. வைகாசி மாதம் வைகாசி விசாகம் முக்கிய திருவிழாவாக நடைபெறுகிறது. புரட்டாசி மாதம் கோகுலாஷ்டமி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**புவிப்புறத் தொலைக்காட்சி**  (*Terrestrial television*) என்ற வகை தொலைக்காட்சிப் பரப்புகை வானொலி ஒலிபரப்பை ஒத்து காற்றுவெளியில் மின்காந்த அலைகள் மூலம் அனுப்பப்பட்டு தொலைக்காட்சி அலைவாங்கி ஒன்றின் மூலம் பெறப்படும் தொலைக்காட்சி நிகழ்ச்சிகளாகும். இது செய்மதியையோ கம்பிவடத்தையோ ஊடகமாகப் பயன்படுத்துவதில்லை. வீட்டில் உள்ளத் தொலைக்காட்சிப் பெட்டியில் உள்ள இசைவித்த மின்காந்த அலைவெண் வாங்கி கொண்டு விரும்பும் அலைவரிசையைப் பெறலாம். ஐரோப்பாவில் இது புவிப்புறத் தொலைக்காட்சி என அறியப்பட்டாலும் ஐக்கிய அமெரிக்காவில் இதனை **ஒளிபரப்புத் தொலைக்காட்சி** (*broadcast television*) என்றும் சில நேரங்களில் **வளியாற்றுத் தொலைக்காட்சி** (*over-the-air television*, OTA) என்றும் குறிப்பிடப்படுகிறது. 

புவிப்புறத் தொலைகாட்சியே முதன்முதலாக ஓர் ஊடகம் வழியாக தொலைக்காட்சி நிகழ்ச்சிகள் ஒளிபரப்பப்பட்ட தொழினுட்பமாகும். 1927ஆம் ஆண்டு ஏப்ரல் 27 அன்று வாசிங்டன், டி. சி.யிலிருந்து முதல் தொலைதூரத் தொலைக்காட்சி ஒளிபரப்பப்பட்டது. பிபிசி 1929ஆம் ஆண்டு பொதுமக்களுக்கான ஒளிபரப்பை துவங்கியது; வழமையான நிகழ்ச்சிகளை 1930 முதல் ஒளிபரப்பத் தொடங்கியது. 1950களில் கம்பிவடத் தொலைக்காட்சிகள் வரும்வரை இவ்வகை ஒளிபரப்பே கோலோச்சி வந்தது.

இந்தியாவில்
-----------

இந்தியாவில் 1959ஆம் ஆண்டில் செப்டம்பர் மாதம் 15ஆம் நாள் தில்லியில் சோதனையோட்டமாக சிறு பரப்பானைக் கொண்டு தற்காலிக ஒளிப்பதிவு தளத்திலிருந்து ஒளிபரப்பப்பட்டது. வழமையான நிகழ்ச்சிகள் 1965ஆம் ஆண்டிலிருந்து அனைத்திந்திய வானொலியின் அங்கமாக செயல்படத் தொடங்கின. இச்சேவை மும்பைக்கும் அமிர்தசரசிற்கும் 1972ஆம் ஆண்டில் விரிவுபடுத்தப்பட்டது. 1975 வரை ஏழு இந்திய நகரங்களில் மட்டுமே தொலைக்காட்சி சேவைகள் இருந்தன; தொலைக்காட்சி சேவைகளை வழங்கும் ஒரே நிறுவனமாக தூர்தர்சன் இருந்தது. 1976ஆம் ஆண்டில் அனைத்திந்திய வானொலியிலிருந்து தூர்தர்சன் தனியாக செயல்படத் தொடங்கியது. தேசிய சேவைகள் 1982ஆம் ஆண்டிலிருந்து அனைத்து நிலையங்களிலிருந்தும் ஒளிபரப்பப்பட்டன. அதே ஆண்டு வண்ணத் தொலைக்காட்சி இந்தியாவிற்கு அறிமுகமானது. 

இந்தியாவின் பரந்த நிலப்பரப்பை கருத்தில்கொண்டு இன்சாட் செயற்கைக்கோள்களின் மூலம் ஓர் தொலைதொடர்பு பிணையம் தொலைக்காட்சி புவிப்புற பரப்பான்களுக்காக அமைக்கப்பட்டது. இந்தப் புவிப்புறப் பரப்பான்களுக்கான குறிப்பலைகள் மைய நிலையத்திலிருந்து இந்த செயற்கைக்கோள்கள் மூலம் அனுப்பப்பட்டன; இவற்றை புவிப்புற பரப்பான்கள் புவிப்புறத் தொலைக்காட்சி அலைவரிசைகளில் ஒளிபரப்பின. தற்போது இவ்வாறு பிணைக்கப்பட்ட 1400 புவிப்புற பரப்பான்கள் மூலம் இந்திய மக்கள்தொகையின் 90% நபர்கள் தூர்தர்சன் நிகழ்ச்சிகளைக் கண்டு களிக்கின்றனர்.

வெளி இணைப்புகள்
---------------

* TVRadioWorld TV stations directory
* W9WI.com (Terrestrial repeater and TV hobbyist information)
* TV Coverage maps and Signal Analysis
**சான் ரூ** (*Jean Roux*; மார்ச் 1876, ஜெனீவா – 1 திசம்பர் 1939) சுவிட்சர்லாந்தைச் சேர்ந்த நீர்நில வாழ்வன மற்றும் ஊர்வன அறிவியல் அறிஞர் ஆவார்.

ரூக்சு ஜெனீவா பல்கலைக்கழகத்தில் பயின்றார். 1899-ல் தனது முனைவர் பட்ட ஆய்வை முடித்தார். இவரது ஆரம்பக்கால ஆராய்ச்சியில் முத்தவிலங்குகள் பற்றியதாகும். மேலும் பெர்லினில் முனைவர் பட்ட பிந்தையப் பணியைத் தொடர்ந்து இவர் பேசெலில் உள்ள இயற்கை வரலாற்று அருங்காட்சியகத்தில் கண்காணிப்பாளராக பணிபுரிந்தார். இங்கு, இவர் பேசெலில் இவருக்கு முன்னோடியான பிரிட்சு முல்லரால் சேகரிக்கப்பட்ட நீர்நில வாழ்வன மாதிரிகளைப் பகுப்பாய்வு செய்தார்.

1907-08-ல், ஹ்யூகோ மெர்டனுடன், இவர் அரு மற்றும் கீ தீவுகளில் அறிவியல் ஆராய்ச்சி மேற்கொண்டார். மேலும் 1911-12-ல், பிரிட்சு சரசினுடன், இவர் நியூ கலிடோனியா மற்றும் லாயல்டி தீவுகளுக்குச் சென்றார். பிந்தைய பயணத்தின் விளைவாக, இவர் சரசினுடன் *நோவா கலிடோனியா* என்ற தலைப்பில் நூலினை வெளியிட்டார். *போர்சுங்கன் இன் நியூ-கலேடோனியன் அண்ட் ஆஃப் டென் லாயல்டி-இன்செல்ன்.* *நோவெல்லே-கலேடோனி மற்றும் ஆக்ஸ் ஐல்ஸ் லாயல்டி பற்றிய அறிவியல் ஆய்வுகள்*. இவரது தொழில் வாழ்க்கையில், நீர்நில வாழ்வன மற்றும் ஊர்வன குறித்து 35 கட்டுரைகளை எழுதியுள்ளார்.

பெயரிடல்
--------

1913-ல் சான் ரூ, ரூ எமோ அரணை (*எமோயா லாயல்டினென்சு*) மற்றும் "ரூ பெரும் பல்லி" (*ராகோடேக்டைலசு சாராசினொரம்*) ஆகியவற்றை விவரித்தார். இவரது பெயரானது, அரணை*, லிபினியா ரூசி* (ஹெடிகர், 1934) மற்றும் *பிரினோபாட்ராசசு ரூசி* தவளைச் சிற்றினத்திற்கும் இடப்பட்டுள்ளது.

மேற்கோள்கள்
-----------

1. 1 2 3  SSARHerps பரணிடப்பட்டது 2008-07-05 at the வந்தவழி இயந்திரம் (biography)
2. ↑ . 2011. .
3. ↑ . 2013. .

வெளி இணைப்புகள்
---------------

* Nova Caledonia. Forschungen in Neu-Caledonien und auf den Loyalty-Inseln. Recherches scientifiques en Nouvelle-Calédonie et aux iles Loyalty. A. Zoologie (1913) A. Zoologie, Volume I.
* Nova Caledonia. Forschungen in Neu-Caledonien und auf den Loyalty-Inseln. Recherches scientifiques en Nouvelle-Calédonie et aux iles Loyalty. A. Zoologie (1915) A. Zoologie, Volume II.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* France
	+ 2
* BnF data
	+ 2
* ஜெர்மனி
* United States
* நெதர்லாந்து

 |
| கல்விசார் | 
* International Plant Names Index

 |
| மற்றவை | 
* SNAC
* IdRef

 |
Mapped global geologic provinces
**புவியுரு வரைபடம்** அல்லது **புவியுரு நிலப்படம்** என்பது புவியின் நிலவியல் அம்சங்களைக் காட்டுவதற்காக வரையப்படும் சிறப்பு நிலப்படம் ஆகும். புவி மேற்பரப்பில் பாறைகளும், நிலவியல் அடுக்குகளும் வெளித்தெரியும் இடங்களில் அவை நிறங்களினால் அல்லது குறியீடுகளினால் காட்டப்படுகின்றன. பாறைப் படிமானங்களினதும், பிளவுகள், மடிப்புக்கள், நெடுக்கு அமைப்புகள் போன்ற அமைப்பு அம்சங்களினதும், முப்பரிமாண அமைப்பு ஏற்ற இறக்கக் குறியீடுகளைப் பயன்படுத்துவதன் மூலம், காட்டப்படுகின்றன.

மேற்பரப்புக்குக் கீழ் உள்ள நிலக்கிடப்புப் போக்குகளையும் அடுக்குகளையும் விளக்குமுகமாகக் குறித்த அடுக்கின் மேற்பரப்பைப் பாறையடுக்கியல் சமவுயரக் கோடுகளைப் பயன்படுத்தி விளக்கலாம். பாறையடுக்குத் தொகுதிகளின் தடிப்பு வேறுபாடுகள் சமதடிம வரைப்படங்களில் விவரிக்கப்படுகின்றன. இவ்வடுக்குகள் பெருமளவுக்குத் துண்டுதுண்டாகவோ, கலந்தோ, தொடர்பற்றோ இருக்கும்போது மேற்படி முறையைப் பயன்படுத்துவது எல்லா நேரங்களிலும் சாத்தியமாவதில்லை.

குறியீடுகள்
-----------

### பாறையமைப்புக்கள்

பாறை அமைவுகள் பொதுவாக நிறங்களினால் குறித்துக் காட்டப்படுகின்றன. நிறத்துக்குப் பதிலாகக் குறியீடுகளையும் பயன்படுத்தலாம். வெவ்வேறு நிலவியல் வரைபட நிறுவனங்கள், பல வகையானதும், பல்வேறு காலப்பகுதிகளைச் சேர்ந்தனவுமான பாறைகளைக் காட்டுவதற்கு வெவ்வேறு நியமங்களைப் பயன்படுத்துகின்றன.

### திசையமைவுகள்

நிலவியலாளர்கள் இரண்டு விதமான திசையமைவு அளவுகளை எடுக்கின்றனர். ஒன்று தளங்களின் திசையமைவு. மற்றது கோடுகளின் திசையமைவு.

மேற்கோள்கள்
-----------
**கேசவன்பாறை** (*Kesavanpara*) என்பது தென்னிந்தியாவின், கேரள மாநிலத்தின், பாலக்காடு மாவட்டத்தில் உள்ள ஒரு சிறிய இடமாகும்.  இது   நெம்மாரா கிராமத்திலிருந்து 30 கி.மீ. தொலைவில் உள்ளது. 

 கீழே உள்ள நிலத்தின் பரந்த தோற்றம்

நிலவியல்
--------

கேசவன்பாறை நெல்லியம்பதியிலிருந்து 11 கி.மீ. தொலைவில் உள்ளது. இது சுற்றிலும் மலைகள் சூழ்ந்த அமைதியான இடமாகும். மேலும் இந்தப் பாறையில் இருந்து பார்க்கும்போது வனவிலங்கு உய்விடம் மற்றும் கீழேயுள்ள நிலத்தின் பரந்த காட்சியை காண இயலும். இது கைகாட்டிக்கு அருகில் உள்ளது.

வரலாறு
------

இப்பகுதியின் குளிர்ந்த காலநிலையை கருத்தில் கொண்டு, இங்கு தேயிலை மற்றும் காபி தோட்டங்களை முதலில் ஆங்கிலேயர்கள் தொடங்கினர். இவை பின்னர் பூர்வீக மக்களுக்கு விற்கப்பட்டன.

சேதர்கண்டு
----------

இப்பகுதியில் உள்ள மற்றொரு பிரபலமான சுற்றுலா அம்சம் சீதர்கண்டு ஆகும். இராமாயண காவியத்தின் இராமர், இலட்சுமணன், சீதை ஆகியோர் தங்கள் வனவாசத்தின்போது இந்த இடத்தில் வசித்து வந்ததாகவும், சீதை ஒரு சிறிய ஓடையில் இருந்து தண்ணீருடன் வழிபாடு செய்ததாகவும் இப்பகுதியின் பாரம்பரிய நம்பிக்கைகள் கூறுகின்றன.

புலம் பெயர்ந்த தொழிலாளர்கள்
---------------------------

இங்குள்ள தோட்டங்களில் உள்ள தொழிலாளர்களில் பெரும்பாலானவர்கள் தமிழ் வம்சாவளியைச் சேர்ந்தவர்கள். இவர்கள் உள்ளூர் மொழியில் 'பாடி' என்று அழைக்கப்படும் குடில்களில் தங்கவைக்கபட்டுள்ளனர். மணலாறு எஸ்டேட் தொழிலாளர்கள் மற்றும் அவர்களின் குழந்தைகளுக்காக ஒரு பள்ளி மற்றும் மருத்துவமனை செயல்பட்டு வருகிறது.

போக்குவரத்து
------------

கேசவன் பறையானது பாலக்காடு நகரத்தின் வழியாக இந்தியாவின் பிற பகுதிகளுடன் போக்குவரத்தால் இணைக்கபட்டுள்ளது. தேசிய நெடுஞ்சாலை எண் 544 கோயம்புத்தூர் மற்றும் பெங்களூருடன் இணைகிறது. கேரளத்தின் பிற பகுதிகள் திருச்சூர் வழியாக செல்லும் தேசிய நெடுஞ்சாலை எண் 66 வழியாக அணுகப்படுகின்றன. அருகிலுள்ள பெரிய தொடருந்து நிலையம் ஷொர்ணூர் ஆகும். அருகிலுள்ள வானூர்தி நிலையம் கோயம்புத்தூர் வானூர்தி நிலையமாகும்.

குறிப்புகள்
-----------

1. ↑  Vinod Mehta (2004). *100 holidays in the hills and 100 bonus hideaways*. Outlook Publishing. பக். 412. பன்னாட்டுத் தரப்புத்தக எண்:9788190172462.
**சான்டா குரூசு டெ லா சியேறா** (local pronunciation: [ˈsanta ˈkɾus de la ˈsjera]) (தமிழ்: மலைத்தொடரின் புனிதச் சிலுவை), பொதுவாக **சான்டா குரூசு** (local pronunciation: [ˈsanta ˈkɾus]), கிழக்கு பொலிவியாவில் சான்டா குரூசு மாநிலத்தின் தலைநகரமாகும். பிறை ஆற்றின் கரையில் அமைந்துள்ள இந்த நகரத்திலும் இதன் பெருநகரப்பகுதியிலும் மாநிலத்தின் 70% மக்கள் வாழ்கின்றனர். இது உலகின் விரைவாக வளர்ந்து வரும் நகரங்களில் ஒன்றாக விளங்குகின்றது.
1561இல் நுஃப்லோ டெ சாவேசு என்ற எசுப்பானிய நாடு தேடலாய்வாளரால் தற்போதுள்ள இடத்திற்கு கிழக்கில் ஏறத்தாழ 200 km (124 mi) தொலைவில் நிறுவப்பட்டது; பலமுறை இடம் மாற்றப்பட்டு முடிவாக 16ஆம் நூற்றாண்டின் இறுதியில் பிறை ஆற்றின் கரையில் அமைக்கப்பட்டது. வரலாற்றின் பெரும்பகுதிக்கும் இது ஓர் தொலைவுக் குடியிருப்பாகவே இருந்து வந்தது. 1825இல் பொலிவியா விடுதலை பெற்றபிறகும் கூட இது வளரவில்லை. இரண்டாம் உலகப் போருக்குப் பின்னரும் விரிவான வேளாண்மை மற்றும் நிலச் சீர்திருத்தங்களுக்குப் பிறகே இது விரைவாக வளர்ச்சியடையத் தொடங்கியது. 

தற்போது இது பொலிவியாவின் மிகுந்த மக்கள்தொகை உடைய நகரமாக வளர்ந்தோங்கியுள்ளது; 2006இல் நகராட்சியின் மக்கள்தொகை 1,528,683 ஆக கணக்கெடுக்கப்பட்டுள்ளது. சான்டா குரூசு மாநிலம் நாட்டின் இரண்டாவது மக்கள்தொகை மிக்க மாநிலமாக விளங்குகின்றது. பொலிவியாவின் மொத்த உள்நாட்டு உற்பத்தியில் 35% பங்காக உள்ள சான்டா குரூசு நாட்டின் அன்னிய நேரடி முதலீட்டில் 40% பங்கை ஈர்க்கிறது. எனவே சான்டா குரூசு பொலிவியாவின் முதன்மை வணிக மையமாகவும் நாட்டின் பிறபகுதிகளிலிருந்து குடிபெயர்வோரின் முன்னுரிமை பெற்ற நகரமாகவும் விளங்குகின்றது.  மாநிலத்தில் தயாரிக்கப்படும் இயற்கை எரிவளி அடுத்துள்ள நாடுகளுக்கு ஏற்றுமதி செய்யப்படுகின்றது. எண்ணெய், வனப் பொருட்கள் மற்றும் வேளாண் வணிகம் பொருளியலில் முதன்மை பங்காற்றுகின்றன. 

நகரக் கட்டிடங்கள்.

மேற்சான்றுகள்
-------------

1. 1 2  "National Statistics Institute. General Population Estimates". www.ine.gob.bo. 2011-09-08 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்" (PDF). 2012-04-25 அன்று மூலம் (PDF) பரணிடப்பட்டது. 2016-05-30 அன்று பார்க்கப்பட்டது.
3. ↑  "National Statistics Institute. General Population Estimates". www.ine.gob.bo. 2011-09-08 அன்று பார்க்கப்பட்டது.
4. ↑  "World's fastest growing urban areas (1)". City Mayors. 2012-04-10 அன்று பார்க்கப்பட்டது.
5. ↑  "The Contributions of Santa Cruz to Bolivia (Spanish only)" (PDF). CAINCO. 2008.
**சான் மரீனோ அளவுகோல்** *(San Marino Scale)* சாத்தியம் உள்ள வேற்றுக் கிரக புத்திசாலித்தனமான உயிர்களை இலக்காகக் கொண்டு, பூமியில் இருந்து மேற்கொள்ளப்படும் பரிமாற்றங்கள் தொடர்புடைய ஆபத்துக்களை மதிப்பிடுவதற்குப் பரிந்துரைக்கப்படும் ஒர் அளவுகோலாகும். 2005 ஆம் ஆண்டு  சான் மரீனோவில் நடைபெற்ற மாநாட்டில் இவான் அல்மார் இந்த அளவுகோலைப் பரிந்துரைத்தார். வியாழன், சனி மற்றும் நெப்டியூன் கோள்களில் இருந்து வெளியிடப்படும் வானொலிகள் இம்மாதிரியில் கருதப்படவில்லை. பின்னர், இந்தியாவில் 2007 ஆம் ஆண்டு ஐதராபாத்தில் நடைபெற்ற, அனைத்துலக விண்வெளிப் பயணவியல் கழகத்தின் கூட்டத்தில், இவ்வமைப்பைச் சேர்ந்த வேற்றுலக உயிரி தேடல் திட்டத்தின் நிரந்தர ஆய்வுக்குழு சான் மரினோ அளவுகோலை ஏற்றுக்கொண்டது.

தரவகை அளவுகோல்
--------------

| மதிப்பு | சாத்தியமுள்ள தீங்கு |
| --- | --- |
| 10 | வியக்கத்தக்கது |
| 9 | தலைசிறந்தது |
| 8 | மிகப்பரவலானது |
| 7 | உயர்வானது |
| 6 | கவனிக்கத்தக்கது |
| 5 | இடைநிலையானது |
| 4 | மிதமானது |
| 3 | சிறியது |
| 2 | எளியது |
| 1 | மிகச்சிறியது |

மேற்கோள்கள்
-----------

1. 1 2   பரணிடப்பட்டது 2007-12-08 at the வந்தவழி இயந்திரம் IAA SETI Permanent Study Group: The San Marino Scale
2. ↑  Hecht, Jeff; Paulshuch, H (24 October 2006). "The San Marino Scale: A new analytical tool for assessing transmission risk". *Acta Astronautica* **60**: 57. doi:10.1016/j.actaastro.2006.04.012. Bibcode: 2007AcAau..60...57A. Lay summary – *New Scientist*.
கோத்ரி-ஐதராபாத்து பாலம்
**கோத்ரி பாலம்** (*Kotri Bridge*) பாக்கித்தான் நாட்டின் சிந்து மாகாணத்தில் உள்ள சிந்து ஆற்றின் மீது கோத்ரி மற்றும் ஐதராபாத்து நகரங்களுக்கு இடையே அமைந்துள்ள ஒரு சாலை-இரயில் பாலமாகும். 1900 ஆம் ஆண்டு மே மாதம் 25 ஆம் தேதியன்று போக்குவரத்துக்காக இப்பாலம் திறக்கப்பட்டது. 1931 ஆம் ஆண்டு புனரமைக்கப்பட்டது. கோத்ரி பாலம் ஐந்து கண் இடைவெளிகள் கொண்டு நீண்டுள்ளது. பாலத்தின் மொத்த நீளம் 1,948 அடிகளாகும்.(594 மீ)

கோத்ரி பாலம்
பாலத்தில் ஒற்றை இரயில் பாதையும் அந்த இரயில் பாதையின் இருபுறமும் சாலைகளும் உள்ளன. 1980 ஆம் ஆண்டுகளின் முற்பகுதியில் பழைய பாலத்திற்கு அருகிலேயே இரயில் போக்குவரத்திற்காக மற்றொரு இரயில் பாலம் கட்டப்பட்டது. இப்புதிய பாலம் மெக்ரான் இரயில்வே பாலம் என்று அழைக்கப்படுகிறது. கோத்ரி பாலம் இன்றும் கூட ஒரு வழி இரயில் பாதையாகவும், இரு வழி சாலை போக்குவரத்து பாதையாகவும் பயன்பாட்டில் உள்ளது.

மேற்கோள்கள்
-----------

1. ↑  Bridge over Indus at Kotri (1900) பரணிடப்பட்டது 2012-03-14 at the வந்தவழி இயந்திரம். Publisher: The Friday Times, Published: 09-15 March 2012, Retrieved on 3 July 2013
2. ↑  Another bridge in danger, Publisher: PakTribune. Published: 15 November 2006, Retrieved on 3 July 2013
**புவியியல் அடையாளம்** (geographical indication (GI)) ஒருசில வணிகப்பொருட்களின் பெயர் அல்லது சின்னம் குறிப்பிட்ட புவியியல் அமைவிடம் அல்லது மூலத்தை (காட்டாக, நகரம்,பகுதி,நாடு) குறிப்பிடுவதாக அறியப்படுதல் ஆகும். எடுத்துக்காட்டுகள்: திருநெல்வேலி அல்வா, சிறுவாணி நீர், கங்கை நீர், காஞ்சிபுரம் சேலை, பஞ்சாபி கோதுமை, இலங்கை தேயிலை என்பன. இத்தகைய அடையாளம் மூலமாக அந்த வணிகப்பொருளின் பண்புகள் மற்றும் சிறப்பு குறித்த சான்றிதழ் வழங்கப்படுவதாக உறுதிசெய்து கொள்ள இயலும்.

வரலாறும் சட்டத் தாக்கமும்
-------------------------

ஓரிடத்தின் புகழ்பெற்ற உணவுப் பண்டங்களின் வணிகப்பெயரையும் வணிகச்சின்னத்தையும் பிற நகல் பண்டங்களிலிருந்து பாதுகாக்க பதினொன்பதாம் நூற்றாண்டிலிருந்தே அரசுகள் சட்டங்கள் இயற்றி வந்திருக்கின்றன. இத்தகைய சட்டங்கள் மூலம் வணிகப்போட்டி குறைவதால் எழும் தீமைகளைவிட பயனர்கள் நகல்களிடமிருந்து அடையும் பாதுகாப்பு முதன்மையாகக் கருதப்படுகிறது. பல நாடுகளில் புவியியல் அடையாளம் மூலம் வழங்கப்படும் சட்டப்பாதுகாப்பு வணிகச்சின்னங்களுக்கு அளிக்கப்படும் சட்டப்பாதுகாப்பினை ஒத்தது. இந்தச் சட்டம் ஓர் குறிப்பிட்டப் பகுதி அல்லது புவியியல் அமைவிடத்திலிருந்து அவ்வணிகப்பொருளோ அல்லது அதன் கச்சாப்பொருள்களோ தயாரிக்கப்படாத/சேர்க்கப்படாத நிலையில் அவற்றிற்கு அந்த புவியியல் அடையாளத்தை பயன்படுத்துவதை தடை செய்கிறது. தவிர, இச்சட்டத்தின்படி இந்த அடையாளத்தைப் பேணும் சங்கத்தின் தரத்தேர்வுகளை தேறுவதையும் ஓர் நிபந்தனையாக விதிக்கின்றன. புவியியல் அடையாளம் ஓர் குறிப்பிட்ட நிறுவனத்திற்கோ வணிகச்சின்னத்திற்கோ உரிமையானதல்ல.

வெளியிணைப்புகள்
---------------

* TIME magazine article from August 31, 2003 on geographical indications பரணிடப்பட்டது 2008-11-22 at the வந்தவழி இயந்திரம்
* WIPO page on GIs பரணிடப்பட்டது 2005-03-03 at the வந்தவழி இயந்திரம்
* Geographic Indications Resource Website பரணிடப்பட்டது 2018-10-21 at the வந்தவழி இயந்திரம்
* Caslon Analytics Resources Webpages
* பரணிடப்பட்டது 2013-08-26 at the வந்தவழி இயந்திரம்
* A research project on geographical indications
* GI Introduction பரணிடப்பட்டது 2007-05-14 at the வந்தவழி இயந்திரம்
**கோதூர் ஜி. மஞ்சுநாத்**  இவா் ஒரு இந்தியாவை சாா்ந்த  அரசியல்வாதி ஆவாா். இவா்  முல்ப காலல் தொகுதியிலிருந்து கர்நாடகா சட்டசபைக்கு தோ்ந்தெடுக்கப்பட்டாா். அவர் காங்கிரஸ் கட்சியை சாா்ந்தவா். முல்ப காலில் இருந்து சுயாட்சியாக தோ்ந்தெடுக்கப்பட்டு எம்.எல்.ஏ.வாக பின்பு காங்கிரஸ் கட்சியில் சோ்ந்தாா்.

மஞ்சுநாத் அவரது சாதி சான்றிதழில் ஒரு பிரச்சினை வந்த பாேது   சர்ச்சையில் சிக்கியிருந்த மஞ்சுநாத், இந்த முல்ப காலல் தொகுதியில் காங்கிரசு கட்சி சாா்பில் தோ்தலில் நிற்க மறுக்கப்பட்டது. இதனால் இவா் சுயாட்சியாக இதே தொகுதியில் தோ்தலில் போட்டியிட்டாா்.

ஜூன் 3, 2013 அன்று திங்கள்கிழமை, முதல்வர் கிருஷ்ணாவின்  கட்சி அலுவலகத்தில் இவரை வரவேற்றாா். 

காங்கிரஸ் கட்சியில் மீண்டும் மஞ்சுநாத்தை  இணைப்பதில் மத்திய மந்திரி மத்திய அமைச்சர் கே.ஹெச். மண்டியப்பா முக்கிய பங்கு வகித்தார் என்று கூறப்படுகிறது. கடந்த மாதம் நடந்த தேர்தலில் கோலார் மாவட்டத்தில் இருந்து இரண்டு சட்டசபை தொகுதிகளை மட்டுமே காங்கிரசுக்கு வழங்க முடியும் என்ற உண்மையை முனியப்பா கண்கானித்து வருகிறார்.

கர்நாடகா மாநில காங்கிரஸ் கமிட்டி தலைவர் ஜி. பரமேஷ்வர் மற்றும் முதலமைச்சர் சித்தராமையா ஆகியோர் கலந்து கொண்டனர்.

பாா்வை
------

1. ↑  "Bangalore: Independent MLA comes into Congress fold". Daijiworld Media Network. 4 June 2013. 3 ஏப்ரல் 2015 அன்று மூலம் பரணிடப்பட்டது. 16 March 2015 அன்று பார்க்கப்பட்டது.
**முனைவர் பஹ்மிதா உசைன்** (இயற்பெயர் பஹ்மிதா மேமன்) ( *Fahmida Hussain* ) பாக்கித்தானின் நன்கு அறியப்பட்ட எழுத்தாளரும், அறிஞரும், மொழியியலாளரும், அறிவுஜீவியும் ஆவார். இலக்கியம், மொழியியல், பெண் ஆய்வுகள் மற்றும் மானுடவியல் ஆகிய துறைகளில் இவரது பணிகள் இருந்தன. இவர் இலக்கிய விமர்சனம், சிந்தி மொழியின் பல்வேறு அம்சங்கள், ஷா அப்துல் லத்தீஃப் பிட்டாயின் கவிதைகள் மற்றும் பாலினப் பிரச்சினைகள் பற்றிய சிறப்புக் குறிப்புடன், இலக்கிய விமர்சனம், மொழியியல் ஆகிய தலைப்புகளில் பல ஆய்வுக் கட்டுரைகளுடன் 15 க்கும் மேற்பட்ட புத்தகங்களை எழுதியுள்ளார். கடந்த 40 ஆண்டுகளாக பல்வேறு செய்தித்தாள்கள் மற்றும் பத்திரிகைகளில் பத்திகள், கட்டுரைகள் மற்றும் விமர்சனங்களை எழுதி வருகிறார்.

சொந்த வாழ்க்கை
--------------

பாக்கித்தானின் ஐதராபாத் சிந்து மாவட்டத்தில் உள்ள டாண்டோ ஜாமில் ஜூலை 5, 1948 இல் இலக்கியக் குடும்பத்தில் பிறந்தார். இவரது தந்தை முகமது யாக்கோன் "நியாஸ்" ஹபீஸ் ஷிராசியின் கவிதைகளை பாரசீக மொழியிலிருந்து சிந்தி மொழிக்கு மொழிபெயர்த்த அறிஞர் ஆவார். அவரது சகோதரர் சிராஜுல் ஹக் மேமனும் நன்கு அறியப்பட்ட எழுத்தாளர் மற்றும் ஆராய்ச்சியாளர் ஆவார். சிறந்த பாரம்பரிய மாயக் கவிஞரான ஷா அப்துல் லத்தீப் பித்தாய் பற்றிய ஆய்வும் மேற்கொண்டார். மே 2008 முதல் மார்ச் 2015 வரை சிந்தி மொழி ஆணையத்தின் தலைவராக இருந்தார். அதற்கு முன் இவர் கராச்சி பல்கலைக்கழகத்தின் ஷா அப்துல் லத்தீஃப் இருக்கையின் இயக்குநராக பத்து ஆண்டுகள் பணியாற்றினார். அதற்கு முன்பு அதே பல்கலைக்கழகத்தில் சிந்தி துறையின் பேராசிரியராகவும் தலைவராகவும் பணியாற்றினார். சிறுவயதிலிருந்தே சிறுகதைகள் மற்றும் கவிதைகள் எழுதத் தொடங்கினார். அப்துல் உசேன் என்பவருடன் திருமணமாகி 3 குழந்தைகள் உள்ளனர்.

சான்றுகள்
---------

1. ↑  "Fahmida Hussain – Karachi Literature Festival" (ஆங்கிலம்). 2021-04-12 அன்று பார்க்கப்பட்டது.

வெளி இணைப்புகள்
---------------

* 
* 
* 
* Dawn Review: Profile on Fahmida Hussain (1999)
* Shah Latif Chair Publications
* Dawn, June 5, 2008: Dr Fahmida appointed SLA Chairperson

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF

 |
| தேசிய | 
* United States

 |
**வானொலி அதிர்வெண் சக்தி பெருக்கி** (RF சக்தி பெருக்கி) ஒரு மின்னியல் உயர் மின்சக்தி அதிர்வெண் சமிக்ஞையை அதிக சக்தி சமிக்ஞையாக மாற்றுகிறது. வானொலி அதிர்வெண் சக்தி பெருக்கி, மின் பெருக்கி டிரான்ஸ்மிட்டரின் ஆண்டெனா வடிவமைப்பைக் கொண்டது. 

இதனால் கிடைக்கும் ஆதாயம் மின் உற்பத்தி, அலைவரிசை, மின் திறன், நேரியல் (ரேடட் வெளியீட்டில் குறைந்த சமிக்ஞை சுருக்க), உள்ளீடு மற்றும் வெளியீடு மின்மறுப்பு பொருத்துதல் மற்றும் வெப்பத் துலக்குதல்.

ஆம்ப்ளிபயர் வகுப்புகள்
----------------------

வெவ்வேறு வடிவ நவீன ரேடியோ அதிர்வெண் சக்தி பெருக்கிகள் "வகுப்புகள்" என்று அழைக்கப்படுகின்றன. சில வகுப்புகள் வர்க்கம் A, வர்க்கம் B, வர்க்கம் சி மற்றும் வர்க்கம் E. [1] ஒரு வகுப்பு டி உள்ளது, ஆனால் அந்த பெருக்கிகள் ஆடியோ சாதனங்களில் பொதுவாக பயன்படுத்தப்படும் குறைந்த அதிர்வெண் சிக்னல்களை மட்டுமே வேலை செய்ய முடியும்.

திட-நிலை சாதனங்கள் மற்றும் வெற்றிட குழாய் பெருக்கிகள் -பயன்பாடு
---------------------------------------------------------------

நவீன ரேடியோ அதிர்வெண் சக்தி பெருக்கிகள் பைபோலார் சந்தி டிரான்சிஸ்டர்கள் மற்றும் மாஸ்பெட் போன்ற திட-நிலை சாதனங்களைப் பயன்படுத்துகின்றன. டிரான்சிஸ்டர்கள் மற்றும் பிற நவீன திட-நிலை சாதனங்கள் பெரும்பாலான மின்னணு சாதனங்களில் வெற்றிட குழாய்கள் பதிலாக, ஆனால் குழாய்கள் இன்னும் சில உயர் சக்தி டிரான்ஸ்மிட்டர்கள் பயன்படுத்தப்படுகின்றன (பார்க்க வால்வ் RF பெருக்கி). இயந்திரத்தனமாக வலுவானதாக இருந்தாலும், டிரான்சிஸ்டர்கள் மின்சார ரீதியாக பலவீனமானவையாக இருக்கின்றன - அவை அதிகமாக மின்னழுத்தம் அல்லது மின்னோட்டத்தினால் சேதமடைந்துள்ளன. குழாய்கள் இயந்திரத்தனமாக பலவீனமானவை, ஆனால் மின்னாற்றும் வலுவானவை - அவை கணிசமான சேதமின்றி குறிப்பிடத்தக்க உயர் மின் சுமைகளை சுமக்கின்றன.
பயன்பாடுகள்

ரேடியோ அதிர்வெண் சக்தி பெருக்கியின் அடிப்படை பயன்பாடுகள் மற்றொரு உயர் சக்தி மூலம், ஆண்டெனா கடத்தி மற்றும் நுண்ணலை குழி ஆகியன கொண்டவையாகும். இந்த பயன்பாடுகள் மத்தியில், ஓட்டுநர் டிரான்ஸ்மிட்டர் ஆண்டெனாக்கள் மிகவும் நன்கு அறியப்பட்டு டிரான்ஸ்மிட்டர்-பெறுதல்கள் குரல் மற்றும் தரவு தொடர்புக்கு மட்டுமல்லாமல், வானிலை உணர்திறன் (ஒரு ரேடார் வடிவில்) பயன்படுத்தப்படுகிறது.

பயன்பாடுகள்
-----------

அகலப்பாதை பெருக்கி வடிவமைப்பு
-----------------------------

குறிப்புகள்
-----------

மேற்கோள்கள்
-----------

1. ↑  Cloutier, Stephen R. "Class E AM Transmitter Descriptions, Circuits, Etc.". www.classeradio.com. WA1QIX. Retrieved 6 June 2015. Jump up ^ MFJ Enterprises. "Ameritron ALS-1300 1200-watt NO TUNE TMOS-FET AMPLIFIER" (PDF). MFJ Enterprises. Retrieved 6 June 2015.
நியூசிலாந்து நாட்டில் உள்ள பரபரௌமு வானூர்தி நிலையம்
**விமான நிலையம்** அல்லது *வானூர்தி நிலையம்* அல்லது *பறப்பகம்* என்பது பறனைகள் (விமானங்கள்) அல்லது உலங்கூர்திகள் வானேறவோ தரையிறங்கவோ அமைக்கப்பட்ட இடம் ஆகும். வானூர்திகள் வானூர்தி நிலையங்களில் பராமரிக்கப்படலாம். வானூர்திகள் வானூர்தி நிலையங்களில் வானூர்திகள் ஏறவும் இறங்குவதற்குமான ஓடுபாதை, அல்லது உலங்கூர்தித்தளம் (helipad), முனையங்கள், பராமரிப்புக் கூடாரங்கள் (hangars), வான்வழிகாட்டகக் கோபுரங்கள் (Air Traffic Control Towers) போன்றவை அமைகின்றன.

பெரிய வானூர்தி நிலையங்களில் உணவகங்கள், ஓய்விடங்கள், ஏற்றிடங்கள் (airport ramp/apron), அவசர சேவைகள் ஆகியவையும் அமையும். ராணுவப் பயனிற்கு மட்டும் அமைக்கப்படும் வானிலையங்கள் வான்தளம் (airforce base/air-base) எனப்படுகின்றன.

### விமான நிலையக் கட்டமைப்பு

வானூர்தி நிலையங்கள் வான்பக்கப் பகுதி மற்றும் தரைப்பக்கப் பகுதி என்கிற இரு பக்கங்களாக பிரிக்கப்படுகின்றன. வான்பக்கப் பகுதிகளில் வானூர்திகளை அணுகும் பகுதிகள், ஓடுபாதைகள், நடையோடுபாதைகள் (taxiways), ஏற்றிடங்கள் போன்றவை அமைகின்றன. தரைப்பக்கப் பகுதிகளில் சீருந்து நிறுத்தங்கள், பொதுப் போக்குவரத்து, நகர அணுகு சாலைகள் போன்றவை சேரும். தரைப்பக்கத்திலுருந்து வான்பக்க அணுகல் தீவிரமாக கட்டுப்படுத்தப்படுகிறது. பயணிகள் வான்பக்கத்தை முனையங்கள் மூலம் பாதுகாப்புச் சோதனைகளைக் கடந்துதான் அணுகலாம்.

ஒரு வானிலையத்தின் நடமாட்டம் மற்றும் நிதிநிலையைப் பொறுத்து, அவ்வானிலையத்தில் வான்வழிகாட்டகம் உள்ளதா இல்லையா என உறுதிப்படுத்தும். வழக்கமாக அனைத்து பன்னாட்டு வானிலையங்களில் வான்வழிகாட்டகங்கள் அமைகின்றன. பன்னாட்டு வானிலையங்கள் சுங்கம் மற்றும் குடிநுழைவு வசதிகளும் கொண்டுள்ளன.

ஆய்வுகள்
--------

விமான நிலையத்தின் அருகில் வசிப்பவர்கள், அல்லது விமான ஒலி அதிகமாக இருக்கும் பகுதியில் வசிப்பவர்களுக்கு இதய நோய் அல்லது ஸ்ட்ரோக் எனப்படும் மூளைக்கு ரத்தம் எடுத்துச் செல்லும் குழாய்களில் அடைப்பு ஏற்பட்டு மூளை செயலிழக்கும் வாய்ப்பு அதிகம் காணப்படுவதாக பிரிட்டனில் நடத்தப்பட்ட மருத்துவ ஆய்வொன்று தெரிவிக்கிறது. இந்த ஆய்வை மேற்கு இலண்டனில் உள்ள ஹீத்ரோ விமான நிலையத்தில் வசிக்கும் 35 இலட்சம் மக்களிடம் நடத்தப்பட்டுள்ளது. இதற்கு விமான ஒலி மனிதர்களின் இரத்த அழுத்தத்தை அதிகப்படுத்துவதே காரணம் என்கின்றனர் ஆய்வாளர்கள்.

மேலும் காண்க
------------

* பேருந்து நிறுத்தம்
* இரயில் நிலையம்

மேற்கோள்கள்
-----------

1. ↑
**தத்துக்கிளி கதிர்க்குருவி** (*Pale Grasshopper – warbler*; *Locustella naevia*) பழைய உலக கதிர்க்குருவியகும், இது வலசையாக மட்டுமே தமிழ்நாட்டிற்கு வரும் பறவையாகும். இங்கு இனப்பெருக்கம் செய்வதில்லை.

உடலமைப்பு
---------

13 செ.மீ- உடலின் மேற்பகுதி ஆலிவ் பழுப்பாகவும், மேவாய், தொண்டை, நடுவயிறு ஆகியன வெண்மையாகவும், எஞ்சிய உடலின் கீழ்ப்பகுதி மங்கிய மஞ்சள் நிறமாகவும் இருக்கும்.

காணப்படும் பகுதிகள்
-------------------

*தத்துக்கிளி கதிர்க்குருவிகள்*
குளிர்காலத்தில் செப்டம்பரில் வலசை வரும் இதனைப் புல் வளர்ந்துள்ள மலைப் பகுதிகள், புதர்க்காடுகள், நெல் வயல்கள், நீர்வற்றிய ஏரிக்கரைப் புதர்கள் ஆகியவற்றில் மே மாதம் வரை காணலாம்.

உணவு
----

புல்லிடையே தனித்து மறைந்து திரியும் இது காலை மாலை நேரங்களில் வெளிப்பட்டு புல்லின் மேல் உயர அமரும் பழக்கம் உடையது. மனிதர்கள் மிதிக்கும் அளவுகிட்ட நெருங்கும் வரை பதுங்கி இருக்கும் இது மிக அருகில் நெருங்கியவுடன் எழுந்து பறந்து அடுத்த புல் புதரில் மறையும். **டஸ்க் டஸ்க்** எனக் குரல் எழுப்பும். புழு பூச்சிகளே இதன் முக்கிய உணவு.

இனப்பெருக்கம்
-------------

மத்திய மேற்கு ஆசியாவில் இனப்பெருக்கம் செய்யும் இது தமிழ்நாட்டில் இனப்பெருக்கம் செய்வதில்லை.

மேற்கோள்கள்
-----------

1. ↑  "*Locustella naevia*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 2012. 26 November 2013 அன்று பார்க்கப்பட்டது.
2. ↑  **தமிழ்நாட்டுப் பறவைகள்** *முனைவர் க.ரத்னம்*-மெய்யப்பன் பதிப்பகம்,பக்கம் எண்:126
**பா. சத்தியசீலன்** (15 சூன் 1938 – 30 சூன் 2001) ஈழத்துக் கவிஞரும், எழுத்தாளரும், மெல்லிசைப் பாடகரும் ஆவார். இலங்கை அரசின் சாகித்ய மண்டலப் பரிசு பெற்றவர். இவரது இருபதிற்கும் மேற்பட்ட நூல்கள் வெளியாகியுள்ளன. குழந்தைகளுக்கான பாடல்களை பெருமளவில் எழுதியுள்ளார். "பாவலவன்" என்ற புனைபெயரிலும் எழுதியுள்ளார்.

வாழ்க்கைக் குறிப்பு
-------------------

சத்தியசீலன் யாழ்ப்பாண மாவட்டம், அல்லைப்பிட்டியில் பாவிலுப்பிள்ளை, விக்டோரியா ஆகியோருக்குப் பிறந்தார். கொழும்புத்துறை ஆசிரியர் பயிற்சிக் கலாசாலையில் படித்து ஆசிரியர் பணிக்குத் தேர்ந்தெடுக்கப்பட்டார். பேராதனைப் பல்கலைக்கழகத்தில் பட்டம் பெற்றார். கவிஞர், பண்டிதர் ஆகிய சிறப்புப் படங்களைப் பெற்றார். கொழும்புத் தமிழ்ச் சங்கம் இவருக்கு "பாவலவன்" என்ற சிறப்புப் பட்டத்தை வழங்கியது. 1970 இல் இவர் நவாலியில் கலாதேவி என்பவரைத் திருமணம் புரிந்தார். இவர்களுக்கு நான்கு பிள்ளைகள்.

சிறுவர்களுக்கான கவிதை இலக்கியங்களை ஆக்குவதில் சிறந்து விளங்கினார். இலங்கை வானொலியிலும், கவியரங்குகளிலும் இவர் கலந்து கொண்டு கவிதைகளைப் படைத்திருக்கிறார்.

எழுதிய நூல்கள்
--------------

* தமிழ்ப் பரிசு (1967)
* பா (கவிதைகள் தொகுப்பு, 1968)
* பாட்டுக் கூத்து (1976)
* மழலைத் தமிழ் அமிழ்தம் (ரமணியின் ஓவியங்களுடன், 1978)
* சந்தனப் பொட்டுச் சுந்தரம்பிள்ளை (1979)
* தலை காத்த தலைமயிர் (1985)
* கப்பல் (1985)
* பன்றியாரை வென்றுவிட்ட பாட்டியம்மா (189)
* பாட்டு விளையாட்டு (1989)
* அல்லைப்பிட்டியம்பதி அருளப்பர் அம்மானை (கிறித்தவ இலக்கியம், 1989)
* உலகினார்க்கு ஓர் உடன்பிறப்பு: சார்ள்ஸ் டிஃபுக்கோ (கிறித்தவ இலக்கியம், 1990)
* பைபிள் கதைகள் (1991)
* பாட்டு (சிறுவர் பாடல்கள், 1991)
* உயிர் காத்த ஓவியம் (1991)

மேற்கோள்கள்
-----------

தளத்தில்  
பா. சத்தியசீலன் எழுதிய
 ***நூல்கள்*** உள்ளன.

1. ↑  இருபதாம் நூற்றாண்டு ஈழத்துத்தமிழ் இலக்கியம், அகரமுதல
2. 1 2 3  கவிஞர் பா.சத்தியசீலன்: நாம் மறந்துவிடக்கூடாத ஒரு குழந்தைக் கவிஞர், ந. செல்வராஜா, 24 சூலை 2018
மைக் பென்சு**மைக் பென்சு** ( Michael Richard Pence 1959 சூன் 7)என்பவர் அமெரிக்காவின் அரசியலாளர், வழக்கறிஞர் மற்றும் 48 ஆவது துணைக்குடியரசுத் தலைவராகப் பதவி வகிப்பவர். 2013 முதல் 2017 வரை இந்தியானா மாநில ஆளுநராகவும் இவர் இருந்தார். 

2016 நவம்பர் 8 இல் டொனால்ட் ட்ரம்ப் அரசுத் தலைவராகவும் மைக் பென்சு துணைத் தலைவராகவும் அமெரிக்க மக்களால் தேர்ந்தெடுக்கப்பட்டார்கள்.

கல்வியும் பட்டமும்
------------------

இந்தியானா மாநிலத்தில் கொலம்பஸ் என்னும் நகரில் மைக் பென்சு பிறந்தார். 1981 இல் ஆனோவர் கல்லூரியில் வரலாறு படித்துப் பட்டம் பெற்றார். பின்னர் இந்தியானா பல்கலைக்கழகத்தில் சட்டம் பயின்று சட்ட அறிஞர் ஆனார். வழக்கறிஞர் தொழில்,
வானொலி மற்றும் தொலைக்காட்சிகளில் கலந்து கொண்டு உரையாடுதல் ஆகியவற்றில் ஈடுபட்டார்.

அரசியல் பணிகள்
--------------

மைக் பென்சு 1988  மற்றும் 1990 இல் அமெரிக்கப் பேரவையில் இடம் பெற்று  போட்டியிட்டுத் தோல்வி அடைந்தார். ஆனால் 2000இல் வெற்றி அடைந்து அமெரிக்கப் பேரவையில் உறுப்பினர் ஆனார்.
2009 முதல் 2011 வரை ரிபப்ளிக்கன் அவுசு மாநாட்டில் தலைவர் பதவி வகித்தார். 2013 இல் இந்தியானா மாநில ஆளுநராகத் தேர்ந்தெடுக்கப்பட்டார். ஆளுநர் பதவியில் இருந்தபோது வரிகளில் சலுகைகள் வழங்கச் சட்டம் கொண்டு வந்தார். கருக்கலைப்புச் சட்டம், மத உரிமைகள் சட்டம் ஆகியவற்றை இயற்றினார்.

மேற்கோள்
--------

1. ↑  "காப்பகப்படுத்தப்பட்ட நகல்". 2017-01-20 அன்று மூலம் பரணிடப்பட்டது. 2017-08-04 அன்று பார்க்கப்பட்டது.
**வரலாற்றுப் பாதுகாப்புக்கான தேசிய அறக்கட்டளை** (National Trust for Historic Preservation) வாசிங்டன் டி. சி. இல் உள்ள, தனியார் நிதியுடன் இயங்கும் இலாபநோக்கற்ற அமைப்பு ஆகும். இது ஐக்கிய அமெரிக்காவில் வரலாற்றுப் பாதுகாப்புத் துறையில் செயற்படுகிறது. உறுப்பினர் உதவியில் இயங்கும் இந்த அமைப்பு, அமெரிக்காவில் உள்ள பல வகைப்பட்ட வரலாற்றுக் கட்டிடங்கள், அயல்கள், மரபுரிமைகள் ஆகியவற்றை அதன் திட்டங்கள், வளங்கள், பரிந்துரைகள் ஆகியவற்றினூடாகப் பாதுகாப்பதற்கு உதவுமுகமாக 1949 இல் காங்கிரசு உரிமைப்பட்டயம் மூலம் நிறுவப்பட்டது.

மேலோட்டம்
---------

அமெரிக்காவின் வரலாற்று இடங்களைப் பாதுகாப்பதில் தலைமைத்துவம் வழங்குவதன் மூலமும்; தேசிய கொள்கை உருவாக்கப் பணிகளில் ஈடுபடுவதுடன் தமது உள்ளூர் அலுவலகங்கள் ஊடாகவும், தேசிய பூங்கா சேவை, மாநில வரலாற்றுப் பாதுகாப்பு அலுவலகங்கள், உள்ளூர் வரலாற்றுப் பாதுகாப்புக் குழுக்கள் போன்ற பங்காளிகள் ஊடாகவும் பரப்புரைகளை மேற்கொள்வதன் மூலமும், உள்ளூர் வரலாற்றுப் பாதுகாப்பாளர்களுக்கு ஆற்றல் வழங்குவதை இந்த அமைப்பு நோக்கமாகக் கொண்டுள்ளது.

வாசிங்டன் டி. சி. இல் தலைமையகத்தைக் கொண்டுள்ள இந்த அமைப்பின் கள அலுவலகங்கள் பாசுட்டன், நியூயார்க் நகரம், சார்லசுட்டன், நாசுவிலி, சிக்காகோ, ஊசுட்டன், டென்வர், பொயிசு, லாசு ஏஞ்சல்சு, சான் பிரான்சிசுக்கோ, கான்பி (ஒரிகோனில் உள்ள போர்ட்லாந்துக்கு அண்மையில்), சீட்டில் ஆகிய இடங்களில் உள்ளன. இந்த அமைப்பு அறங்காவலர் சபையினால் நிர்வாகம் செய்யப்படுகிறது. இதன் தற்போதைய தலைவர் இசுட்டெபனி கே. மீக்சு. தற்போது இவ்வமைப்புக்கு ஏறத்தாழ 750,000 உறுப்பினர்களும் உதவுபவர்களும் உள்ளனர்.

பரப்புரைகளை முன்னெடுப்பதற்கும் அப்பால், பாதுகாப்புத் தலைமைத்துவ மன்றத்தினூடாகக், கட்டுரைகள், ஆய்விதழ்கள், விடய ஆய்வு, மாநாடுகள், பயிற்சிகள் போன்ற கல்வி வளங்களையும் இந்த அமைப்பு வழங்குகிறது. இது, *பிரிசெர்வேசன்* (Preservation) என்னும் சஞ்சிகை ஒன்றை வெளியிடுவதுடன், "பிரிசெர்வேசன்நேசன்" (PreservationNation) என்னும் வலைப்பூ ஒன்றையும் நடத்தி வருகிறது.

தேசிய அறக்கட்டளையின் தற்போதைய பணி, வரலாற்று இடங்களின் தகவமை மீள்பயன்பாடு ஊடாகப் பேண்தகு சமுதாயங்களைக் கட்டியெழுப்புவதையும்; பண்பாட்டு முக்கியத்துவம் கொண்ட களங்களைப் பாதுகாப்பதன் மூலம் பண்பாட்டுப் பல்வகைமையைக் காப்பதையும்; பொது நிலங்களில் உள்ள வரலாற்று இடங்கள் தொடர்பில் கூடிய பொறுப்பாண்மையுடன் செயற்படுவதையும், வரலாற்றுச் சொத்துக்களின் மேலாண்மையில் புதுமுறைகளை முன்னெடுப்பதையும் நோக்கமாகக் கொண்டது.

மேற்கோள்கள்
-----------

1. ↑  National Trust for Historic Preservation. "What We Do." *PreservationNation.org.* Retrieved 2014-01-15.
2. ↑  National Trust for Historic Preservation. "Field Offices." *PreservationNation.org.* Retrieved 2014-01-15.
3. ↑  National Trust for Historic Preservation. "A Brief History of the National Trust." *PreservationNation.org.* Retrieved 2014-01-15.
செங்கல் அடுக்கம்
செங்கற் சுவர்
**செங்கல்** (*Brick*) என்பது களிமண்ணை செவ்வக வடிவில் சூளையில் அல்லது வெயிலில் சுட்டு உருவாக்கப்படும் செயற்கைக் கல்லாகும். கட்டிடங்களையும் நடைபாதைகளையும் அமைக்க செங்கல் பயன்படுகிறது.

வரலாறு
------

கி.மு 7500 ஆம் ஆண்டளவில் உருவாக்கப்பட்ட செங்கற்கள் கண்டெடுக்கப்பட்டுள்ளன. முதலில் வெயிலில் சுட்டு உருவாக்கப்படும் செங்கல் கற்களை மெசப டோமியாவில் (தற்போதைய ஈராக்) கி.மு 4000 - ம் வாக்கில் உருவம் பெற்றது.

செங்கல்லின் அளவு
----------------

செங்கல்லின் நியம அளவு = 65mm x 102.5mm x 215mm 
செங்கல்லின் தோற்ற அளவு = 75mm x 112.5mm x 225mm 
(செங்கல்லின் தோற்ற அளவு என்பது சுவர் ஒன்றில் கட்டப்பட்ட பின்னரான அளவாகும்)

செங்கல் சூளை

மூலப்பொருட்கள்
--------------

பொதுவாக, செங்கல் பின்வரும் மூலப்பொருட்களை கொண்டுள்ளது.

1. சிலிக்கா - எடையில் 50% முதல் 60% வரை  

2. அலுமினா - எடையில் 20% முதல் 30% வரை  

3. சுண்ணாம்பு - எடையில் 2% முதல் 5% வரை  

4. இரும்பு ஆக்சைடு - எடையில் 5% முதல் 6% வரை  

5. மக்னீசியம் - எடையில் 1% விட குறைவாக

செங்கல் உற்பத்தி செய்ய ஏற்ற களியின் பண்புகள்
--------------------------------------------

### 1.நுண்ணிய தன்மை

பொருத்தமான களித் துணிக்கைகள் 0.075 mm அளவை விட குறைவாக இருக்க வேண்டும்.

### 2.மணல் கட்டமைப்பு

களியுடன் இயற்கையாகவே சேர்ந்து இருக்கக்கூடிய மணலை இது குறிக்கும். களியுடன் சேர்ந்து இருக்கக் கூடிய மணல் 20%-30% ஆக காணப்பட வேண்டும்.

### 3.கழிவுப் பொருட்கள் அற்றிருத்தல்

### 4.சிறு கற்கள் பரல் போன்றவை அற்றிருத்தல்